«Өзге тілдің бәрін біл - өз тіліңді құрметте»

Менің ана тілім – қазақ тілі. Қазақ тілі – бай тіл. Ең жақсы адам ол ана тілін құрметтейтін адам. Бұл сенің басқа тілді меңгеруге бөгет болмайды, қайта сенің нағыз патриот болуыңа жетелейді. Тіл байлығы – әрбір елдің ұлттық мақтанышы. Кейбір қазақтар шет елге жұмыс істеуге, оқуға барып, қазақ тілін ұмытып жатады. Олай істеуге болмайды, себебі, ол атадан балаға мирас болып қалып отыратын баға жетпес мұра . Демек, әр адам өзінің ана тілін көзінің қарашығындай қорғауға, оның орынсыз шұбарлануының қандайына да болса да қарсы тұруы тиіс. Ана тілін толық білмейінше, өзге тілді үйрену – опасыздық. Өз анасын сатқанмен тең деп білемін. Себебі, біз ата - анамыздың тәрбиесін ана тілінде алып, салт - дәстүрімізді бойымызға қазақ тілінде сіңіру керекпіз. Алдымен жақсылықты басыңа қыл, қала берді досыңа қыл – деген халық даналығы бар. Ана тілімізде сауатты сөйлеп, өзге тілде де сайрап тұрсақ, болашақта үлкен істер атқаруға, туған халыққа қызмет етуге мүмкіндік зор.
 Туған тіліміздің мол нәрін, сөздік қорын сауатты пайдаланып, өзге тілді өз қажетімізге жарата аламыз деп сенемін. Тәуелсіз Қазақ елінің, жалынды жастарының өресі де, өрісі де кең болсын!

Шаймерденова Арайлым

«Перуаш Кәрміұлы атындағы орта мектеп» КММ

6-сынып оқушысы.